stanford-oval/wikipedia huggingface dataset:
Agnes Pockels

| Agnes Pockels |
| --- | --- |

Henkilötiedot
Syntynyt: 14. helmikuuta 1862 Venetsia, Itävallan keisarikunta
Kuollut: 21. marraskuuta 1935 (73 vuotta) Braunschweig, Saksa
Koulutus ja ura
Tutkimusalue:  pintatiede
Tunnetut työt:  veden pintajännityksen mittaaminen
Agnes Pockels (14. helmikuuta 1862 Venetsia, Itävallan keisarikunta – 21. marraskuuta 1935 Braunschweig, Saksa) oli saksalainen fyysikko ja kemisti, joka oli pintatieteen tutkimuksen edelläkävijä. Hänellä ei ollut virallista korkeakoulutusta, mutta hän rakensi laitteen, jolla hän pystyi mittaamaan veden pintajännitystä ja epäpuhtauksien vaikutusta siihen. Hänen tutkimuksensa julkaistiin Lordi Rayleighin avustuksella Nature-lehdessä. Tuon jälkeen häneltä julkaistiin useita muitakin artikkeleita.
Elämä > Nuoruus ja opiskelu

Agnes Pockels syntyi vuonna 1862 Itävallan keisarikuntaan kuuluneessa Venetsia, jossa hänen isänsä palveli keisarillista armeijaa. Sairastelu kuitenkin pakotti isän jäämään vuonna 1871 eläkkeelle, jolloin Pockelsit muuttivat Braunschweigiin.
Agnes Pockels osoitti kunnallisessa tyttöjen yläkoulussa kiinnostusta luonontieteisiin ja olisi halunnut jatkaa opintoja yliopistossa, mutta saksalaiset yliopistot eivät vielä hyväksyneet naisia oppilaikseen. Hänen veljensä Friedrich opiskeli Göttingenin yliopistossa ja hoiti siskolleen oppikirjoja itseopiskelua varten.
Elämä > Tutkimustyö

Pockels oli naimaton ja joutui huolehtimaan sairaista vanhemmistaan, minkä takia hän käytti paljon aikaa ruoanlaittamiseen ja siivoamiseen. Hän kiinnostui siitä, miten esimerkiksi saippua vaikutti veden pintajännitykseen. Pockels teki vuonna 1881 ensimmäiset tutkimuksensa pintajännityksestä ja rakennutti mittalaitteiston.
Kun Pockels luki vuonna 1890 artikkelin, jossa kuvattiin englantilaisen Lordi Rayleighin tekemistä kokeista, hän päätti lähettää veljensä innostamana Rayleighille omista tutkimksistaan. Rayleigh innostui tekstistä, ja se julkaistiin Nature-lehdessä. Se käynnisti Pockelsin tieteellisen uran, ja hän julkaisi seuraavien vuosien aikana useita muitakin artikkeleita. Lisäksi hän kävi kirjeenvaihtoa monien fyysikoiden kanssa.
Pockelsin mahdollisuudet saada tieteellistä kirjallisuutta ja tehdä tutkimusta heikkenivät vuoden 1918 jälkeen. Hän julkaisi vielä tämänkin jälkeen kuitenkin vielä pari tutkimusta.
Elämä > Tunnustukset viimeisinä vuosina

Pockelsin työn arvo alettiin tunnustaa 1930-luvulla. Hän sai muun muassa 1932 Braunschweigin yliopiston kunniatohtoriuden. Hänen työnsä nähdään sekä fysiikan että kemian haaraksi lukeutuvan pintatieteen pioneerina. Vielä 1800-luvun lopulla pinnoista tiedettiin vain hyvin vähän, mutta Pockels pystyi omalla laitteellaan mittaamaan veden pintajännitteen ja havaitsemaan, että epäpuhtaudet, kuten saippua, steariinihappo tai oliiviöljy, heikentivät pintajännitystä.
Aiheesta muualla

Kuvia tai muita tiedostoja aiheesta Agnes Pockels Wikimedia Commonsissa
Zeus Hypsistoksen pyhäkkö

| Zeus Hypsistoksen pyhäkkö |
| --- | --- |
 Zeus Hypsistoksen pyhäkön ja temppelin rauniot.
Sijainti:  Dío, Dío-Ólympos, Pieria, Keski-Makedonia, Kreikka
Koordinaatit:  40°10′33″N, 22°29′41″E
Rakennustyyppi:  pyhäkkö
 
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Zeus Hypsistoksen pyhäkkö oli antiikin aikainen Zeukselle omistettu pyhäkkö Dionin kaupungissa Kreikassa. Sen rauniot sijaitsevat Dionin arkeologisella alueella nykyisen Díon kylän lähellä Dío-Ólympoksen kunnassa.
Zeus Hypsistoksen temppelin rauniot.
Pyhäkkö sijaitsi Dionin kaupunginmuurin kaakkoispuolella kaupunginmuurin ulkopuolella. Se koostui pihasta, jonka ympärillä oli pylväikkökäytävät ja useita huoneita. Pihan pohjoisosassa oli pieni Zeus Hypsistoksen eli ”Korkeimman Zeuksen” temppeli, josta on löydetty Zeuksen patsas sekä suuri marmorinen kotka. Ympärillä olleista huoneista on löydetty votiivilahjoiksi jätettyjä pylväitä, joiden päässä oli myös kotkat.
Pyhäkön raunioista on löydetty myös muun muassa Heran patsas. Rakennuksen lattiat oli koristeltu mosaiikeilla, joissa esiintyy muun muassa valkoinen härkä, kaksoiskirveitä sekä lintuja. Raunioista tehdyt veistoslöydöt ovat Díon arkeologisessa museossa.
Pyhäkön länsipuolella oli Demeterin pyhäkkö ja itäpuolella Isiksen pyhäkkö.
Aiheesta muualla

Kuvia tai muita tiedostoja aiheesta Zeus Hypsistoksen pyhäkkö Wikimedia Commonsissa
36-22-36

| ”36-22-36” ZZ Top |
| --- | --- | --- |

Singlen tiedot
 Albumilta: XXX
 Julkaistu: 2000
 Tuottaja(t): Billy Gibbons
 Tyylilaji: blues rock, hard rock
 Kesto: 02.35
 Levy-yhtiö: RCA Records
Listasijoitukset
  31.
ZZ Topin muut singlet
| ”Fearless Boogie” 1999 | ”36-22-36” 2000 | ”Piece” 2003 |
36-22-36 on ZZ Topin kappale vuodelta 1999. Se julkaistiin albumilla XXX 1999, singlenä vuonna 2000. Singlen b-puolena on kappale ”Suggested Callout Hook”.
ZZ Top
| --- | --- |
Studioalbumit:   ZZ Top’s First Album  Rio Grande Mud  Tres Hombres  Fandango!  Tejas  Degüello  El Loco  Eliminator  Afterburner  Recycler  Antenna  Rhythmeen  XXX  Mescalero  La Futura 
Kokoelmat:   The Best of ZZ Top  Greatest Hits  One Foot in the Blues  Chrome, Smoke & BBQ  Rancho Texicano 
DVD:t:   ZZ Top’s Greatest Hits  Eric Clapton Crossroads Guitar Festival  ZZ Top Live from Texas  ZZ Top Ultimate Collection
Zeus Fratrioksen ja Athene Fratrian temppeli

| Zeus Fratrioksen ja Athene Fratrian temppeli |
| --- | --- |
 Zeus Fratrioksen ja Athene Fratrian temppelin rauniot Agoran arkeologisella alueella. Taustalla Hefaistoksen temppeli.
Sijainti:  Agora, Ateena, Attika, Kreikka
Koordinaatit:  37°58′32″N, 23°43′20″E
Rakennustyyppi:  kreikkalainen temppeli
Valmistumisvuosi:  350–338 eaa.
Julkisivumateriaali:  kalkkikivi
 
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Zeus Fratrioksen ja Athene Fratrian temppeli oli antiikin aikainen kreikkalainen temppeli, joka sijaitsi Ateenan antiikin aikaisen Agoran länsilaidalla. Se oli omistettu Zeukselle ja Athenelle.
Temppeli rakennettiin noin vuonna 350–338 eaa. Temppelirakennus oli pienikokoinen ja sijaitsi Zeuksen stoan ja Apollon Patrooksen temppelin välissä. Se oli tehty kalkkikivestä ja sen pituus oli noin 5,2 metriä ja noin leveys 3,7 metriä. Temppeli koostui pelkästään cellasta ja sen edessä olleesta alttarista. Temppeli oli yhdistetty Apollon Patrooksen temppeliin rakennusten välissä olleen pienen muurin välityksellä.
100-luvulla eaa. temppelin eteen lisättiin pieni ovisyvennys. Temppelistä on säilynyt lähinnä osia sen perustuksista.
Aiheesta muualla

Kuvia tai muita tiedostoja aiheesta Zeus Fratrioksen ja Athene Fratrian temppeli Wikimedia Commonsissa
Amisin kieli

| Amis |
| --- | --- |
 Amisin puhuma-alue violetilla
Oma nimi:  pangcah
Tiedot
Alue:   Taiwan
Virallinen kieli:   Taiwan (kansalliskieli)
Puhujia:  108 200
Sija:  ei 100 suurimman joukossa
Kirjaimisto:  latinalaiset aakkoset
Kielitieteellinen luokitus
Kielikunta:  austronesialaiset kielet
Kieliryhmä:  formosalaiset kielet paiwanilaiset kielet
ISO 639-3:  ami
 Ohje 
Amis (omakielinen nimi: pangcah) on Kiinan tasavallassa, eli Taiwanissa, puhuttava austronesialainen kieli, joka kuuluu paiwanilaisten kielten alaryhmään. Sitä puhuu samanniminen kansa, joka on perinteisesti asunut Taiwanin itäosissa, nykyisen Hualienin piirikunnan alueella. Amis jaetaan neljään päämurteeseen: pohjoinen-, keski-, eteläamis sekä tavalong-vataan. Kielen lähin sukulaiskieli on sakizaya, josta käytetään joskus nimitystä "pohjoisamis". Sakizayan ja amisin välinen raja on häilyvä, sillä kielten puhujat ovat asuneet tiiviisti samoilla alueilla 1800-luvun lopulta lähtien. Vuonna 2007 Taiwanin valtio kuitenkin katsoi, että sakizayan puhujat ovat oma alkuperäiskansansa.
Kielen nimi mandariinikiinaksi on 阿美語 (āmĕiyŭ).
Amisia kirjoitetaan latinalaisin aakkosin. Raamattu käännettiin kokonaisuudessaan amisiksi vuonna 1997.
Puhujamäärä ja asema

Amisit ovat Taiwanin suurin yksittäinen aboriginaaliryhmä (noin 37 % koko aboriginaaliväestöstä). Vuonna 2015 kielen puhujamääräksi arvioitiin 108 200 henkilöä. Kielen katsotaan olevan suuresta puhujamäärästä huolimatta uhanalainen. Erityisesti nuorien puhujien määrä on ollut laskussa. Puhujamäärän laskuun on vaikuttanut muutto alikehittyneeltä maaseudulta suuriin kaupunkeihin, joissa äidinkieltä ei juurikaan käytetä. Kouluissa opitaan ja käytetään kiinaa ja englantia, mutta myös jonkin verran amisia. Kouluissa opetetaan amisia etenkin pienille lapsille kielikylvyn muodossa. Kielen opiskelun yhteydessä opetetaan myös amisien kulttuuria.
Taiwanin hallitus sääti vuonna 2017 lain, jonka nojalla kaikki maassa puhuttavat alkuperäiskansojen äidinkielet ovat automaattisesti kansalliskieliä. Lain nojalla valtio myöntää tukea alkuperäiskielten edistämiseen: jokaisessa kaupungissa, jossa asuu vähintään 1500 alkuperäiskielen puhujaa, tulee olla täysipäiväinen palkattu henkilö, joka koordinoi kielen edistämistä. Lisäksi alkuperäiskieliä tulee käyttää virastoissa, kouluissa ja valtionyrityksissä, sellaisilla alueilla, joissa alkuperäiskieliä puhutaan. Ensimmäinen alkuperäiskielillä julkaistu asiakirja Taiwanissa oli amisinkielinen aloite, jolla haluttiin aloittaa kielen elvytystoimet Hualienin piirikunnassa.
Vuonna 2015 julkaistiin ensimmäinen mobiilisanakirja, joka perustui vanhoihin nahkakantisiin sanakirjoihin. Vapaaehtoisten voimin toteutetun projektin tarkoituksena oli auttaa amisien oman kielen säilymistä ennemmin kuin toimia oppimateriaalina ihan vain kielistä kiinnostuneille. Projektissa oli mukana niin amiseihin kuin muihinkin ryhmiin kuuluvia.
Fonologia > Konsonantit

|  | Bilabiaali | Labiodentaali | Alveolaari | Palataali | Velaari | Faryngaali | Glottaali |
| --- | --- | --- | --- | --- | --- | --- | --- |
| Klusiili | p |  | t |  | k | ʡ | ʔ |
| Affrikaatta |  |  | ts |  |  |  |  |
| Frikatiivi |  | v | s |  | (ɣ) | ʜ |  |
| Nasaali | m |  | n |  | ŋ |  |  |
| Tremulantti |  |  | r |  |  |  |  |
| Lateraali- frikatiivi |  |  | ɮ |  |  |  |  |
| Lateraali- tremulantti |  |  | ɺ |  |  |  |  |
| Approksimantti | w |  |  | j |  |  |  |
Lähde:
Fonologia > Vokaalit

|  | Etinen | Takainen |
| --- | --- | --- |
| Suppea | i | u |
Avoin: a
Lähde:
Sanasto ja kielioppi

Lukusanat 1–10 amisiksi (eteläinen murre):
| 1 | 2 | 3 | 4 | 5 | 6 | 7 | 8 | 9 | 10 |
| --- | --- | --- | --- | --- | --- | --- | --- | --- | --- |
| cecay | tosa | tolo | sepat | lima | enem | pito | falo | siwa | polo' |
Morfologialtaan amis on melko monimutkainen ja siinä käytetään monia affikseja ilmaisemaan kieliopillisia rakenteita. Sanajärjestys on melko vapaa, mutta predikaatti sijoittuu yleensä argumenttiensa edelle. Substantiivi taipuu kolmessa sijassa: nominatiivi, genetiivi ja datiivi. Lisäksi substantiiveille on omat partikkelinsa sen perusteella, kuvaavatko ne yksittäistä henkilöä, montaa henkilöä vai jotain muuta.
Ympyrätalo

| Ympyrätalo |
| --- | --- |

Osoite:  Siltasaarenkatu 18–20
Sijainti:  Kallio (Hakaniemi), Helsinki
Valmistumisvuosi:  1968
Suunnittelija:  Kaija ja Heikki Siren
Omistaja:  Ilmarinen
 
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Ympyrätalo on Helsingin Hakaniemessä sijaitseva eläkevakuutusyhtiö Ilmarisen vuodesta 2000 lähtien omistama sylinterimäinen liikerakennus, jonka suunnittelivat Heikki ja Kaija Siren.
Historia

Ympyrätalo on ainoa rakennus Siltasaarenkadun, Eläintarhantien ja Porthaninrinteen välisessä korttelissa. Aikaisemmin sen paikalla sijaitsi useita puutaloja sekä pari kivitaloa, muun muassa Wendtin talo, jonka suunnitteli rakennusmestari Heikki Kaartinen, sekä asunto-osakeyhtiö Berggrundin talo (1903), jonka suunnitteli arkkitehti Gustaf Estlander.
Rakennus valmistui 1968 Kansallis-Osake-Pankin toimitaloksi. Rakennuksen ulkopuolella sijaitsee kolme kioskirakennusta, joissa toimi alkuaikoina Suomen suurin autopankki. Palvelu lopetettiin kuitenkin jo pian 1970-luvulla kysynnän hiivuttua.
Vuosina 2002–2004 talo peruskorjattiin siten, että talotekniikka nykyaikaistettiin ja huonetilat tehtiin valoisiksi ja helposti muunneltaviksi. Peruskorjauksen kokonaiskustannukset olivat 30 miljoonaa euroa. Yksi peruskorjauksen suunnitteluun osallistuneista arkkitehdeista oli Jukka Siren, rakennuksen suunnitelleiden arkkitehtien poika. Rakennuksen huoneistoala on 35 654 m², josta vuokrattavaa tilaa on 25 500 m².
Ympyrätalo on suojeltu ulkokuoren, sisäänkäyntien, sisäpihan ja porraskäytävien osalta. Peruskorjauksessa lähes kaikki sisärakenteet uusittiin, vain yksi toimistohuoneryhmä jätettiin kaupunginmuseon pyynnöstä alkuperäiseen 1960-luvun ilmeeseen.
Hakaniementori 1961. Keskellä Wendtin talo joka myöhemmin purettiin Ympyrätalon tieltä.
Ympyrätalo Hakaniementorilta kuvattuna.
Näkymä Säästöpankinrannasta Ympyrätalolle.
Hannu Siren, Symboli, 1985.
Ympyrätalo öisessä ilmakuvassa.
Julkinen taide

Ympyrätalon pääoven edustalla on kuvanveistäjä Hannu Sirenin suunnittelema teräksinen taideteos, halkaisijaltaan kolme metriä oleva pallon muotoinen Symboli. Hannu Siren on Heikki ja Kaija Sirenin poika. Teos kuuluu Nordean taidekokoelmaan (tilanne 2005).
Liikenneyhteydet

Ympyrätalo on helposti saavutettavissa julkisen liikenteen avulla. Rakennuksen ulkopuolella sijaitsee sisäänkäynti Hakaniemen metroasemalle. Suunnitelmissa on ollut rakentaa Ympyrätalosta suora yhteys metroasemalle, mutta tämä on lykätty kustannus- ja aikataulusyistä tuonnemmaksi, mahdollisesti Pisararadan yhteydessä toteutettavaksi. Raitiolinjat 3, 6, 7 ja 9 kulkevat Ympyrätalon ohi tai viereisen Hakaniementorin pysäkille. Läheisten linja-autopysäkkien kautta kulkee lukuisia paikallis- ja seutubusseja, mukaan lukien runkolinja 600 Helsinki-Vantaan lentoasemalle.
Liikkeet ja palvelut

S-market
Ravintola Memphis Hakaniemi
Apteekki 360 Ympyrätalo
Svenska Handelsbanken
Lääkärikeskus Mehiläinen
Alko
Aiheesta muualla

Kuvia tai muita tiedostoja aiheesta Ympyrätalo Wikimedia Commonsissa
Ympyrätalon kotisivut. (Arkistoitu – Internet Archive)
Ympyrätalo (video) Elonet, Kansallinen audiovisuaalinen instituutti Kavi.  1969. Kansallis-Osake-Pankki.
Signe Brander: Eläintarhanlahden laituri vuonna 1907. Taustalla on tontti, jolla nykyinen ympyrätalo sijaitsee.
35 East Wacker

| 35 East Wacker |
| --- | --- |
 35 East Wacker
Tiedot
Sijainti:  Chicago, Illinois, Yhdysvallat
Rakennettu:  1925–1927
Avajaiset:  1927
Käyttötarkoitus:  toimisto
Tila:  valmis
Yritykset
Arkkitehti:  Frederick P. Dinkelberg ja Joachim G. Giaver
Tekniset tiedot
Kerroksia:  40
Korkeus
Kattokorkeus:  159,41 m
Lisää rakennusartikkeleitaArkkitehtuurin teemasivulla
Infobox OKVirheellinen NIMI-arvo: 
35 East Wacker tai Jewelers' Building on 159,41 metriä  korkea uusklassiseen tyyliin rakennettu pilvenpiirtäjä Chicagon kaupungissa Illinoisin osavaltiossa Yhdysvalloissa. Rakennuksessa on 40 kerrosta. Rakennuksen aikaisempia nimiä ovat olleet muun muassa Pure Oil Building ja North American Life Building. Rakennusta alettiin rakentaa vuonna 1925 ja se valmistui vuonna 1927.[lähde? ] Rakennuksen ovat suunnitelleet arkkitehdit Frederick P. Dinkelberg  ja Joachim G. Giaver.
Allianz Riviera

| Allianz Riviera |
| --- | --- |

Rakennuksen tiedot
Sijainti:  Nizza, Ranska
Rakennustyöt aloitettu:  2011
Avattu:  22. syyskuuta 2013
Omistaja:  Nizzan kaupunki
Kenttä:  luonnonnurmi
Kustannukset:  245 miljoonaa euroa
Arkkitehti:  Jean-Michel Wilmotte
Pääurakoitsijat:  Vinci SA
Aiemmat nimet:  Stade de Nice (EM 2016)
Käyttäjät
 OGC Nice (Ligue 1) RC Toulonnais (Top 14) 
Katsojakapasiteetti
 36 178 
Kentän mitat
 105 m × 68 m 
Lisää rakennusartikkeleitaArkkitehtuurin teemasivulla
Allianz Riviera on Etelä-Ranskan Nizzassa sijaitseva jalkapallostadion, joka toimii Ranskan Ligue 1:ssä pelaavan OGC Nicen kotikenttänä. Allianz Rivieraa alettiin rakentaa vuonna 2011 ja se avattiin syyskuussa 2013. Jean-Michel Wilmotten suunnittelemalla stadionilla on 36 178 paikkaa. Rakennuskulut olivat arviolta 245 miljoonaa euroa. Stadion korvasi Nicen vanhan stadionin Stade du Rayn.
Allianz Riviera toimii yhtenä kymmenestä isäntästadionista vuoden 2016 Euroopan-mestaruuskilpailuissa. Noissa kilpailuissa stadionin nimi on sponsorisyistä Stade de Nice. Stadionilla pelataan neljä turnauksen ottelua, mukaan lukien yksi neljännesvälieristä.
Stadionilla on pelannut otteluita myös rugby union -joukkue RC Toulonnais.
Yūki Ōtsu

| 0 | 1 | 2 |
| --- | --- | --- |

Henkilötiedot
Koko nimi: Yūki Ōtsu
Syntymäaika: 24. maaliskuuta 1990 (ikä 34)
Syntymäpaikka: Mito, Japani
Kansalaisuus:  Japani
Pelipaikka: Keskikenttäpelaaja
Pituus: 180 cm
Seura
Seura: Yokohama F. Marinos
Seurat
| Vuodet | Seura | O (M) |
| 2008–2011 2011–2012 2012–2015 2015–2017 2018– | Kashiwa Reysol Borussia Mönchengladbach VVV-Venlo Kashiwa Reysol Yokohama F. Marinos | 66 (7) 3 (0) 50 (6) 49 (3) 25 (1) |
Maajoukkue
| 2013 | Japani | 2 (0) |
 Seurajoukkueuran tilastot kattavat vain kansalliset sarjat.
Yūki Ōtsu (jap. 大津 祐樹, Ōtsu Yūki; s. 24. maaliskuuta 1990 Mito) on japanilainen jalkapalloilija.
Jalkapallomaajoukkue

Ōtsu kuului Japanin U-23 joukkueeseen kesäolympialaisissa 2012. Hän debytoi Japanin A-maajoukkueessa helmikuussa 2013. Hän on pelannut kaksi maaottelua.
Aiheesta muualla

National Football Teams
Soccerway
Japanin joukkue – Jalkapallo kesäolympialaisissa 2012
1 Gonda |
2 Tokunaga |
3 Ogihara |
4 H. Sakai |
5 Yoshida |
6 Muramatsu |
7 Ōtsu |
8 Yamamura |
9 Sugimoto |
10 Higashi |
11 Nagai |
12 G. Sakai |
13 Suzuki |
14 Usami |
15 Saitō |
16 Yamaguchi |
17 Kiyotake |
18 Andō |
Valmentaja Sekizuka
19. arrondissementti (Pariisi)

19. arrondissementin sijainti.
19. arrondissementin kaupungintalo
Pariisin 19. arrondissementti (ransk. 19e arrondissement de Paris) on yksi Pariisin kahdestakymmenestä arrondissementista, joka tunnetaan myös nimellä arrondissement des Buttes-Chaumont. Se jaetaan edelleen neljään kortteliin (ransk. quartiers), jotka ovat Villette, Pont-de-Flandres, Amérique ja Combat.
Arrondissementtia reunustavat pohjoisessa Aubervilliers’n kunta, lännessä 10. ja 18. arrondissementit, idässä Pantin’n, Les Lilas’n ja Le Pré-Saint-Gervais’n kunnat ja etelässä 20. arrondissementti.
Arrondissementin pinta-ala on 6,79 km² ja väkiluku oli 186 090 henkeä vuonna 2011. Määrinä toimii sosialistipuolueen François Dagnaud.
Aiheesta muualla

Kuvia tai muita tiedostoja aiheesta Pariisin 19. arrondissementti Wikimedia Commonsissa
19. arrondissementin kotisivut
Angeli

Talo Angelissa
Angeli (pohjoissaameksi Áŋŋel, inarinsaameksi Aŋŋel) on kylä Inarin kunnassa Muotkatunturin erämaa-alueen kupeessa. Kylä sijaitsee Inarijoen varressa Norjan rajan läheisyydessä ja valtaosa sen asukkaista puhuu pohjoissaamea. Kylästä on yhteys sorapintaista maantietä 9704 pohjoiseen Karigasniemelle (61 km) ja itään maantietä 9553 Inarin kirkonkylään (etäisyys 62 km).
Kansanmusiikkiyhtye Angelin tytöt, vuodesta 1997 lähtien Angelit, on kotoisin Angelin kylästä. Myös läänintaiteilija Ulla Pirttijärvi-Länsman ja näyttelijä Irene Länsman ovat kotoisin Angelista.
Kylässä sijaitsee lakkautettu Angelin rajavartioasema. Läheisen Riutusvaaran anortosiittikivi tuli kuuluisaksi yhtenä vaihtoehtona korvata Finlandia-talon julkisivumateriaalina käytettävä Carraran marmori.
Angelianá

| Angelianá Αγγελιανά |
| --- | --- |
 Angelianá
 Koordinaatit: 35°22′56″N, 24°40′44″E 
Valtio:  Kreikka
Hajautetun hallinnon alue:  Kreeta
Alue:  Kreeta
Alueyksikkö:  Réthymno
Kunta:  Mylopótamos
Hallinto:  
 – Asutustyyppi:  kylä
 – Kallikrates-koodi:  7305010201
Korkeus:  90 m
Väkiluku (2011):  577
Aikavyöhyke:  UTC+2
 – Kesäaika:  UTC+3
Infobox OKVirheellinen NIMI-arvo: 
Angelianá (kreik. Αγγελιανά) on Kreikan kylä, joka sijaitsee Kreetan saarella. Se kuuluu hallinnollisesti Mylopótamoksen kuntaan, Réthymnon alueyksikköön ja Kreetan alueeseen. Kylän väkiluku on 577 (vuonna 2011).
Angelianán kylä sijaitsee noin 21 kilometriä itään Réthymnon kaupungista ja noin neljä kilometriä sisämaahan saaren pohjoisrannikosta eli Kreetanmeren rannasta. Se on rakennettu noin 90 metrin korkeuteen merenpinnasta laskettuna. Kylä on syntynyt venetsialaisvallan aikana, joskin varhaisin maininta siitä on osmanivallan ajalta vuodelta 1671. Sen nimen on ehdotettu tulevan siitä, että paikalla olisi ollut sanansaattajien (ángelos) asemapaikka. Alkuperäiset asukkaat ovat tulleet Sfakiásta.
Angelianán suurin kirkko on omistettu Neitsyt Marian ilmestykselle (Evangelismós tis Theotókou) ja myös Pyhälle Konstantinokselle (Ágios Konstantínos) ja Pyhälle Katariinalle (Agía Aikateríni). Muita kirkkoja ovat muun muassa Pyhän Kolminaisuuden (Agía Triáda), Pyhän Antonioksen (Ágios Antónios) ja Pyhän Johanneksen (Ágios Ioánnis) kirkot.
Angelianá muodostaa myös laajemman kyläyhdyskunnan (Τοπική Κοινότητα Αγγελιανών, Topikí Koinótita Angelianón), johon kuuluvat varsinaisen Angelianán kylän lisäksi kylät Cháni Alexándrou ja Chanothianá. Koko yhdyskunnan väkiluku on 653.
Aiemmin kylä kuului Geropótamoksen kuntaan ja vuodesta 2011 lähtien Mylopótamoksen kunnan Geropótamoksen kunnallisyksikköön.
Åsta Holth

| Åsta Holth Vestlien |
| --- | --- |

Henkilötiedot
Syntynyt: 13. helmikuuta 1904 Grue, Norja
Kuollut: 16. maaliskuuta 1999 Kongsvinger, Norja
Kansalaisuus:  norjalainen
Ammatti:  kotiapulainen, opettaja, kahvilanpitäjä, kirjailija
Kirjailija
Salanimi: Åsta Paavolainen
Äidinkieli: uusnorja
Tuotannon kieli: uusnorja
Aiheet:  metsäsuomalaiset
Esikoisteos:  I luråsen (näytelmä, 1929)
Palkinnot
 Språklig samlings litteraturpris 1963  Doublougprisen 1977  Kongens fortjenestemedalje i gull 1982  Norjalais-suomalainen kulttuuripalkinto 1992 
Aiheesta muualla
Löydä lisää kirjailijoitaKirjallisuuden teemasivulta
Åsta Holth Vestlien (13. helmikuuta 1904 Grue – 16. maaliskuuta 1999 Kongsvinger) oli norjalainen, metsäsuomalaista sukujuurta oleva kirjailija, jonka pääteokset kuvaavat metsäsuomalaisten historiaa ja elämää 1600-luvulta lähtien.
Tausta

Suomalaista sukujuurta oleva Åsta Holth syntyi suutari Aksel Holthin (1853–1930) ja ompelija Olea Skaslienin (1870–1953) perheeseen Svullryan kylässä Gruessa Hedmarkissa eräänä sen nuorimmista lapsista. Isä kutsui Revholt-nimistä kotitilaa, josta Holth-nimikin on peräisin, ironisesti "Klondykeksi". Vaikka oikeaa kultaa ei suomalaismetsissä koskaan nähty, Holthin lapsuus oli perinteitä ja kansantarinoita täynnä, joista hän tuli ammentamaan kirjailijanuransa.
Hän lähti kotiapulaiseksi jo 14-vuotiaana. Kotiapulaisen työ oli tuohon aikaan mielivaltaisiin työaikoihin sidottua, huonosti palkattua ja isäntäväki saattoi suhtautua hyvinkin alentavasti palkkalaisiinsa. Holth kirjoitti näytelmän kokemuksiinsa pohjautuen, lainaten repliikkejä omiin kokemuksiinsa pohjautuen. Näytelmä kuitenkin torjuttiin liioittelevana. Ajan myötä Holthille avautui mahdollisuuksia käydä koulua, kuten puutarhakoulua, piirustuskurssia ja muun muassa Nordisk Folkehøgskulen kurssi Genevessä.
Hän avioitui 1951 metsätyömies Per Vestlienin kanssa.